Starosta obce Margecany  v súlade so zákonom č. 152/1994 Z. z. o sociálnom fonde a o zmene doplnení zákona č. 286/1992 Zb. o daniach z príjmov v znení neskorších predpisov  a Kolektívnou zmluvou vyššieho stupňa pre zamestnávateľov, ktorí pri odmeňovaní postupujú podľa zákona č.553/2003 Z. z. o odmeňovaní niektorých zamestnancov pri výkone práce vo verejnom záujme, vydáva 

Smernicu  – zásady  pre tvorbu a použitie sociálneho fondu 

Článok 1
Tvorba fondu

Obec Margecany ako zamestnávateľ tvorí sociálny fond v nasledujúcom rozsahu :
1.Povinný prídel vo výške 1% zo základu, ktorým je súhrn hrubých miezd /platov/ zúčtovaných zamestnancom na výplatu za kalendárny rok. Základom na určenie mesačného prídelu do fondu je súhrn hrubých miezd alebo platov zúčtovaných zamestnancom na výplatu za  kalendárny mesiac.
2.Ďalší prídel vo výške 0,05% zo základu, ktorým je súhrn hrubých miezd /platov/ zúčtovaných zamestnancom na výplatu za kalendárny rok. Základom na určenie mesačného prídelu do fondu je súhrn hrubých miezd alebo platov zúčtovaných zamestnancom na výplatu za príslušný kalendárny mesiac.

Článok 2
Vedenie fondu

1.Prostriedky fondu obec vedie na osobitnom účte v banke.
2. Obec Margecany  tvorí fond najneskôr v deň dohodnutý na výplatu mzdy. V prípade, že sa mzda vypláca vo viacerých výplatných termínoch, za deň výplaty sa považuje posledný dohodnutý deň výplaty mzdy za uplynulý kalendárny mesiac.
3.Prevod finančných prostriedkov sa uskutoční do piatich dní po dni dohodnutom na výplatu mzdy, najneskôr do konca kalendárneho mesiaca.
4.Nevyčerpaný zostatok fondu sa prevádza do nasledujúceho roka.

Článok 3
Použitie fondu

Obec Margecany  poskytuje zamestnancom zo sociálneho  fondu :
1. príspevok na stravovanie-  poskytne sa  ako nepeňažné plnenie, ktoré nepodlieha dani z príjmu, a to v rovnakej výške pre všetkých zamestnancov obce  vo výške 0,30 €. 
2.príspevok na účasť na spoločných kultúrnych a športových podujatiach – príspevok bude zamestnancom poskytnutý vo výške určenej rozhodnutím starostu obce po predložení dokladu o návšteve kultúrneho alebo športového podujatia. Doklady je možne predkladať počas kalendárneho roka maximálne do 30.11.príslušného kalendárneho roka. Príspevok bude vyplácaný v mzde za mesiac november príslušného kalendárneho roka vo výplatnom termíne obce .

Článok 4
Zdaňovanie

1.V zmysle Zákona SR č. 595/2003 Z. z. o dani z príjmov sa zdaňujú príjmy zamestnancov zo sociálneho fondu sadzbou dane 19 % okrem príjmov, ktoré sú v zákone taxatívne určené. Príjem poskytnutý vo forme peňažného i nepeňažného príjmu je ako súčasť celkového príjmu zamestnanca zo závislej činnosti a funkčných pôžitkov zdaňovaný preddavkovým spôsobom a vstupujú do vymeriavacieho základu pre výpočet poistného.

Článok 5
Spoločné a záverečné ustanovenia

1. Pokiaľ nie je podrobnejšia úprava, použijú sa primerane ustanovenia zákona č. 152/1994 Z.z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších  predpisov
2. Smernica starostu obce o zásadách  pre tvorbu a použitie  sociálneho fondu nadobúda platnosť a účinnosť dňom 01. 05.2013
3.Kontrolu dodržiavania ustanovení tejto Smernice vykonáva hlavný kontrolór obce. 

	Ing. Igor Petrik
                                                                                                            starosta obce